SAWAD ยันปล่อยกู้คิดดบ.ตามกม.กำหนด พร้อมอุ้มลูกค้ากระทบโควิด-19  ตามมาตรการธปท. 
SAWAD ยันปล่อยกู้ตามกม.กำหนด พร้อมหนุนลูกค้ากระทบโควิด-19  ตามมาตรการธปท. 
SAWAD ยันปล่อยกู้ตามกม.กำหนด พร้อมหนุนลูกค้ากระทบโควิด-19  ตามมาตรการธปท. 
2 เม.ย. 2563

นางสาวธิดา แก้วบุตตา ผู้อำนวยการฝ่ายกลยุทธ์องค์กร บริษัทศรีสวัสดิ์ คอร์ปอเรชั่น จำกัด(มหาชน) หรือ SAWAD เปิดเผยว่า การปล่อยสินเชื่อของกลุ่มศรีสวัสดิ์ เป็นการดำเนินการปล่อยสินเชื่อผ่านบริษัทลูก ซึ่งแต่ละบริษัทก็จะปฏิบัติตามหลักเกณฑ์และข้อกำหนดของหน่วยงานที่กำกับดูแลอย่างเข้มงวด ไม่ได้คิดอัตราดอกเบี้ยเกินกว่าที่กฎหมายกำหนด
“การดำเนินธุรกิจของกลุ่มศรีสวัสดิ์ได้ปฏิบัติตามกฎหมายทุกประการ ขอให้ทุกฝ่ายสบายใจได้ นางสาวธิดา กล่าว
ทั้งนี้ภายหลังจากที่ธนาคารแห่งประเทศ (ธปท.) ออกมาตรการช่วยเหลือลูกค้าที่ได้รับผลกระทบจากการระบาดของโควิด-19   กลุ่มศรีสวัสดิ์ พร้อมให้ความร่วมมือและให้ความช่วยเหลือลูกค้า ซึ่งที่ผ่านมาทางกลุ่มศรีสวัสดิ์ ก็ให้ความช่วยเหลือและดูแลลูกค้าอย่างใกล้ชิดอยู่แล้ว
อย่างไรก็ตามการดูแลลูกค้าดังกล่าวไม่ได้ส่งผลกระทบต่อผลการดำเนินงานหรือฐานะการเงินของบริษัทแต่อย่างใด  เพราะปัจจุบันบริษัทมีสภาพคล่องทางการเงินที่แข็งแกร่ง
นอกจากนี้บริษัทยังมีวงเงินกู้กว่า 5,000 -6,000  พันล้านบาท ที่พร้อมจะนำมาปล่อยกู้เพื่อเสริมสภาพคล่องให้กับลูกค้าเพิ่มเติม เพื่อบรรเทาความเดือดร้อนให้กับลูกค้า
 